
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
[bookmark: _Hlk36111153][bookmark: _GoBack]DĖL BIUDŽETINĖS ĮSTAIGOS ŠAKIŲ SOCIALINIŲ PASLAUGŲ CENTRO IR UAB DALIOS ZALESKIENĖS AMBULATORIJOS PAGALBOS Į NAMUS (SOCIALINĖS PRIEŽIŪROS PASLAUGOS) PASLAUGŲ GAVĖJŲ MOKĖJIMO UŽ SOCIALINES PASLAUGAS DYDŽIO SUMAŽINIMO KARANTINO LIETUVOS RESPUBLIKOS TERITORIJOJE LAIKOTARPIU

2020 m. kovo 26 d. Nr. AT-
Šakiai

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T – 277 „Dėl Šakių rajono savivaldybės administracijos nuostatų patvirtinimo“, 24 punktu, Šakių rajono savivaldybės mokėjimo už socialines paslaugas tvarkos aprašo, patvirtinto Šakių rajono savivaldybės tarybos 2015 m. kovo 26 d. sprendimu Nr. T – 73 „Dėl mokėjimo už socialines paslaugas tvarkos aprašo patvirtinimo“, 10 punktu bei atsižvelgdamas į Paslaugų skyrimo komisijos posėdžio, įvykusio 2020 m. kovo 26 d., protokolo išvadas, 
s u m a ž i n u 50 procentų biudžetinės įstaigos Šakių socialinių paslaugų centro ir UAB Dalios Zaleskienės ambulatorijos pagalbos į namus (socialinės priežiūros paslaugos) paslaugų gavėjų mokėjimo už socialines paslaugas dydį karantino Lietuvos Respublikos teritorijoje laikotarpiu. 
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

